בתחילת העונה הודיעה קבוצתו שדמאר ייעדר מהטור דה פראנס באותה השנה, בגלל רצונה להתמקד בטיבו פינו. דמאר עצמו חזר מסיום פגרת הקורונה למרוץ מילאנו–טורינו שהתאים בשנה הזו למאיצים, וניצח את המרוץ לאחר ספרינט רב משתתפים שבסופו הקדים את קיילב יואן ו-ווט ואן ארט. בהמשך השתתף בטור דה ואלוני והקדים שוב את יואן לאחר ספרינט רב משתתפים בקטע השני, בקטע השלישי נכנע לסם בנט, בעוד קטע שהסתיים בספרינט המוני וסיים שני. בקטע הרביעי והאחרון שהיה גבעי יותר בסגנון לייז'–בסטון–לייז', ניצח שוב לאחר שהקדים את פיליפ ז'ילבר וגרג ואן אוורמט בספרינט מצומצם ובכך ניצח גם את הדירוג הכללי במרוץ. לאחר מכן ניצח את אליפות צרפת בפעם השלישית, מקדים את בריאן קוקאר ואת ז'וליאן אלאפיליפ בספרינט הסיום, לאחר מכן התחרה באליפות אירופה שנערכה גם היא בצרפת, פלואה וזכה במדליית כסף לאחר ספרינט רב משתתפים, בו גבר עליו ג'אקומו ניצולו בעוד פסקל אקרמן זכה בארד. בטור דו פואטו-שראנט, ניצח את הטור בפעם השנייה מאז 2018 וגם בשלושה קטעים, גם בטור של לוקסמבורג ניצח בקטע אחד ולאחר מכן סיים חמישי במרוץ החד יומי, "Paris-Chauny". דמאר המשיך בעונה המוצלחת שלו בג'ירו ד'איטליה, הוא ניצח לא פחות מארבעה קטעים (4,6,7,11), כולם במאוצים המוניים וניצח את קטגוריית הנקודות במרוץ עם 233 נקודות, לעומת 184 של פטר סאגאן במקום השני. דמאר גם היה הרוכב שניצח הכי הרבה קטעים בג'ירו ביחד עם פיליפו גאנה. עונתו הטובה של דמאר הייתה מהטובות בקריירה וביססה את מעמדו כאחד מהספרינטרים הטובים ביותר של 2020, עם 14 ניצחונות.
שער המזרח
אוכף דוריונס
אוכף דוריונס (באנגלית: Doriones Saddle; בבולגרית: седловина Дорионес) הוא אוכף מכוסה קרח באי בראבנט בארכיפלג פאלמר שבאנטארקטיקה.
האוכף, שגובהו 900 מטרים מעל פני הים, מחבר בין רמת אוורולווה שממזרח לאוכף, לבין מישור טאראן, בהרי סטריבוג שממערב לאוכף.
האוכף הוא חלק מהבקע המפריד בין קרחון לאנק שמצפון לאוכף, לבין קרחון סבטובראצ'נה שמדרום.
האוכף ממוקם 730 מטרים מערבית - דרום-מערבית מפסגת אופיזו, 10.8 קילומטרים צפונית - מזרחית מהר פארי, ו-6.85 קילומטרים דרומית - מזרחית מפסגת בלסנה.
היסטוריה.
גילוי ומיפוי האוכף.
האוכף מופה על ידי סקרים בריטיים בשנת 1980 ובשנת 2008.
מקור השם.
האוכף נקרא על שם המוצב הרומי העתיק דוריונס במערב בולגריה.
חצבים פורחים
חצבים פורחים הוא פזמון שכתב יאיר ניצני, הלחין יזהר אשדות וביצעה להקת תיסלם. השיר יצא לאור בשנת 1983.
רקע.
בשנת 1983 התפרקה להקת תיסלם. לאחר התפרקותה יצא אלבומה השלישי "לאספנים בלבד", בו נכלל השיר "חצבים פורחים".
השיר נכתב כחלק מקמפיין שערך בנק לאומי לעידוד בני נוער לפתוח חשבון בבנק במסגרת "מועדון חצב" המיועד לחיסכון לבני נוער. "תיסלם" נבחרה כמובילת מסע הפרסום. כחלק מהקמפיין היה עליה ליצור שיר שמתקשר למילה חצב. במסגרת הקמפיין חולק תקליטון לחוסכים, עם השירים "חצבים פורחים ו"כוכבים".
השיר נכתב לאחר שלהקת תיסלם הוטסה לביירות, לבנון להופעה בפני חיילי צה"ל במהלך מלחמת לבנון הראשונה.
השיר נראה ממבט ראשון כשיר טבע. עם זאת הוא שימש כמחאה נגד נוכחות צה"ל בלבנון בעקבות מלחמת לבנון הראשונה. "חצבים" הוא כינוי לחללי צה"ל, שמספרם עלה וגבר כמו פריחת החצבים. הפסקה "מול הכפר הירוק בין עצים וגדרות על אדמות הטרשים מחפשים שורשים" מתייחסת לבית העלמין הצבאי קריית שאול. לימים סיפר יזהר אשדות: "והבנק הזה אמר לנו: תכתבו שיר לתוכנית חיסכון לצעירים שקוראים לה 'חצב'. ואנחנו יושבים, יאיר ואני, כועסים על עצמנו שהסכמנו לדבר הזה - ואז החלטנו לכתוב שיר שהוא מורכב, שיר על הארץ, על פרחים ועל נופים אבל גם על הכאב, האבל והשכול"..
במצעד הפזמונים העברי השנתי של רשת ג' לשנת תשמ"ג (1983) דורג השיר במקום ה-30.
חמולת טוקאן
סארוואש
פסגת בלסנה
פסגת בלסנה (באנגלית: Blesna Peak;בבולגרית: връх Блесна) היא פסגה מכוסה קרח בצידם הצפון - מזרחי של הרי סטריבוג באי בראבנט בארכיפלג פאלמר, שבאנטארקטיקה.
גובה הפסגה 1,300 מטרים מעל פני הים.
הפסגה מתנשאת מעל קרחון פארה שממערב ומצפון לה, ומעל קרחון לאנק שמדרום - מזרח לה.
הפסגה נמצאת 7.4 קילומטרים ממזרח להר רוקיטאנסקי, 7.15 קילומטרים מדרום לגבעת וירכו, 6.12 קילומטרים דרומית-מערבית מהר קאבזה, ו-6.95 קילומטרים צפונית-מערבית לפסגת אופיזו.
היסטוריה.
גילוי ומיפוי הפסגה.
הפסגה מופתה על ידי סקרים בריטיים בשנת 1980 ובשנת 2008.
מקור השם.
הפסגה נקראת על שם המצודה מימי הביניים בלסנה בדרום בולגריה.
פרס גראמי לביצוע ה-R&amp;B הווקאלי הטוב ביותר - גבר
פרס גראמי עבור ביצוע האר אנד בי הווקאלי הטוב ביותר - גבר הוענק בין 1968 - 2011. הפרס עבר כמה שינויים :
רשומות קטגוריות.
הכי הרבה ניצחונות
רוב המועמדות
יאיר חצרוני
יאיר חצרוני (נולד בשנת 1971) הוא קצין משטרה ישראלי בדרגת תת ניצב, שכיהן כמפקד מרחב הנגב במחוז הדרומי של משטרת ישראל.
חצרוני שירת כלוחם וקצין ביחידת המסתערבים (ימ"ס) עזה בין השנים 1993–1997.
עם סיום שירותו המשיך בתפקידי פיקוד וליבה במחוז תל אביב, בהם: מודיעין-בילוש (1997–2000), מפקד יס"מ מרחב איילון (2000–2005) ולאחר מכן כקצין אג"מ מרחב ציון שבמחוז ירושלים (2009–2011), מפקד תחנת רחובות שבמחוז מרכז (2012–2014), מפקד תחנת לב תל אביב שבמחוז תל אביב (2014–2017), מפקד מרחב שומרון שבמחוז ש"י (2017–2019).
בשנת 2019 קודם יאיר חצרוני לדרגת תת-ניצב ומונה למפקד מרחב הנגב במשטרת ישראל.
ב-2021 מונה לסגן מפקד מחוז מרכז.
כביש 762
כביש 762 הוא כביש אורך אזורי בדרום-מערב הגליל התחתון. הכביש מתחיל בבסמת טבעון ומסתיים בצומת חסידים במפגש עם כביש 70, ליד כפר חסידים. אורכו של הכביש הוא 6.6 קילומטרים.
בעתיד הכביש יתחבר לכביש 6 באמצעות מחלף רכסים.
עטוף ברחמים
עטוף ברחמים הוא הסינגל השלישי מתוך האלבום "ימי התום" של הזמרת-יוצרת הישראלית ריטה, שיצא לאור בפברואר 1988. השיר נכתב על ידי אהוד בנאי לפי לחן של רמי קלינשטיין, האחראי גם לעיבודו של השיר. השיר מנוסח כפנייה של אם אל העובר המתפתח ברחמה ולבסוף נולד. לדברי ריטה, בעקבות הצלחת השיר נאלץ בנאי לסרב לבקשות רבות לחבר מילים משלו ללחנים של אחרים.
יירוואן
ישמח חתני
ישמח חתני הוא פיוט יהודי-מזרחי המושר לרוב לכבוד החתן בחתונה. בקהילות יהודיות רבות נהוג לשיר בשבת חתן את השיר בעת שהחתן עולה לקרוא בתורה.
תוכן הפיוט.
פיוט זה קצר יחסית לפיוטים אחרים וכולל שני בתים ופזמון חוזר בין הבתים.
השיר מבקש מאלוהים לברך את החתן בברכות שיגנו עליו וייסיעו לו בהצלחה. חלק מן הברכות שאובות מפסוקים מהתנ"ך שבמקור נועדו לנחם ולברך את עם ישראל, אך בפיוט זה הן מכוונות אל החתן הנמצא בתוך קהל המאמינים בעם ישראל.
השפעה.
הפיוט נחשב לפיוט הנפוץ ביותר בחתונות ובעיקר בקרב יהדות המזרח.
בשנת 2016 יצא לאקרנים הסרט "ישמח חתני", בכיכובו של אביב אלוש. שרית חדד הקליטה ביצוע מחודש לפיוט אשר שימש כשיר הנושא של הסרט.
ברוך מרדכי ליבשיץ
הרב ברוך מרדכי ליבשיץ (ה'תקס"ט, 1809, וילנה - ט"ו בניסן ה'תרמ"ה, 30 במרץ 1885, שדליץ) היה רב ליטאי-פולני שכיהן כרב הערים סמיאטיץ', וולקוביסק, נובהרדוק ושדליץ.
תולדות חייו.
נולד בסביבות שנת ה'תקס"ט לרבי יעקב קלאצקי, סוחר תלמיד חכם מוילנא. סבו מצד אביו היה רבי ברוך פרנקפורטר, ומצד אמו היה מצאצאי מהר"ם מלובלין, רבי מרדכי יפה, הרב שמחה רפפורט ועוד. לאחר נישואיו התגורר בבית חמיו בוולקוביסק במשך 14 שנה, שם למד מפי רב המקום בנימין דיסקין, יחד עם בנו הרב יהושע לייב דיסקין והרב יצחק אלחנן ספקטור. כבר בתקופה זו, בעודו אברך צעיר, התכתב בהלכה עם רבנים גדולים ומפורסמים והשיב תשובות בהלכה. בשנת ה'תר"ב החל לכהן כרב בסמיאטיץ'. בשנת ה'תרי"ד חזר לוולקוביסק לכהן שם כרב, וייסד בה ישיבה. בשנת ה'תרכ"ה עבר למלא את מקום הרב ספקטור כרבה של נובוגרודק (נובהרדוק). הוא סירב להצעת רבנות מלובלין, והשקיע את מרצו בהכנת תשובותיו לדפוס. בשנת ה'תרל"ד, כאשר גמר להכין את ספרו, עבר לכהן כרבה של קהילת שדליץ שהסכימה לתת לו את הסכום הנחוץ לו להדפסת הספר. בשדליץ כיהן כ-11 שנה, עד לפטירתו. בשנת ה'תרל"ח פרסם מכתב תמיכה ברב נתן פרידלנד ורעיונותיו בדבר יישוב ארץ ישראל.
נפטר בליל הסדר, ט"ו בניסן ה'תרמ"ה, ונקבר בשדליץ.
ברנדה הייל
ברנדה מרג'ורי הייל, הברונית הייל מריצ'מונד, DBE, PC (באנגלית: Brenda Marjorie Hale, ידועה גם כליידי הייל; נולדה ב-31 בינואר 1945) היא שופטת בריטית, כיהנה כנשיאת בית המשפט העליון של הממלכה המאוחדת בין ספטמבר 2017 לינואר 2020.
ראשית הקריירה.
ליידי הייל נולדה בלידס, אך בגיל צעיר עברה יחד עם הוריה לריצ'מונד שבצפון יורקשייר. היא למדה בגירטון קולג' שבאוניברסיטת קיימברידג', שם למדה משפטים, אחת מתוך שש נשים בכיתה של 116 תלמידים. היא סיימה במקום הראשון בכיתתה.
לאחר תום לימודיה, החלה ללמד באוניברסיטת ויקטוריה של מנצ'סטר, וב-1969 עברה את בחינות הלשכה בגרייז אין (אחת מאכסניות המשפט האנגליות) בהצלחה מרובה.
את 18 השנים הבאות חילקה ליידי הייל בין עבודתה כליטיגטורית (barrister) לבין האקדמיה.
עבודתה בשיפוט.
ב-1989 מונתה לרשמת, וב-1994 קודמה לשופטת לענייני משפחה בבית המשפט הגבוה הבריטי. עם כניסתה לתפקיד, כמקובל, קיבלה את אות מסדר האימפריה הבריטית.
ב-1999 קודמה לתפקיד שופטת בבית המשפט לערעורים (האשה השנייה בתפקיד זה), יחד עם תפקיד זה צורפה למועצה המלכותית.